 Tusaale aad u fudud ayaan hoggaamiyenimada ku qeexayaa anigoo ku saleynaaya dhaqanka Soomaalida, neefka geela ah ama ratiga qof ayaa xarig surka uga xira oo hoggaanka u qabta, wuu hor galaa neefkuna waa raacaa, haddii meel aan la mari karin uu la maro ama waddo qodax leh ama uu dhir la dul jiiro neefkaasi waa is giijinayaa, waa is taagayaa weyna adag tahay in uu raaco oo u hoggaansamo, marka waa in uu la mara wado nadiif ah oo aan qodax iyo dhib la heyn. 